LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Daugavas stadionam**

1. Ministru kabinets (adrese – Brīvības bulvārī 36, Rīga, LV-1520) ir izskatījis valsts sabiedrības ar ierobežotu atbildību „Kultūras un sporta centrs „Daugavas stadions”” (adrese – Augšielā 1, Rīga, LV-1015, reģistrācijas numurs – 50003140671) 2010.gada 17.maija iesniegumu par nacionālās sporta bāzes statusa piešķiršanu sporta bāzei – Daugavas stadions.

2. Pēc iesnieguma par nacionālās sporta bāzes statusa piešķiršanu Daugavas stadionam izskatīšanas Ministru kabinets konstatē:

2.1. Daugavas stadions ir nekustamais īpašums, (nekustamā īpašuma kadastra Nr. 0100 037 0172), kas sastāv no zemes vienības 82245m2 platībā (zemes vienības kadastra apzīmējums 0100 062 2004) un 13 (trīspadsmit) būvēm (būvju kadastra apzīmējumi 0100 037 0172 001; 0100 037 0172 002; 0100 037 0172 004; 0100 037 0172 005; 0100 037 0172 006; 0100 037 0172 007; 0100 037 0172 008; 0100 037 0172 009; 0100 037 0172 010; 0100 037 0172 012; 0100 037 0172 013; 0100 037 0172 016; 0100 037 0172 023). Augšielā bez numura, Rīgā, kas ierakstīts Rīgas pilsētas zemesgrāmatu nodalījumā Nr. 25827 uz valsts vārda Izglītības un zinātnes ministrijas personā un nekustamais īpašums (nekustamā īpašuma kadastra Nr. 0100 037 2003), kas sastāv no zemes vienības 20 950 m2 platībā (zemes vienības kadastra apzīmējums 0100 037 2003) un 2 (divām) būvēm (būvju kadastra apzīmējumi 0100 037 2003 014 un 0100 037 2003 022) Augšielā 3, Rīgā, kas ierakstīts Rīgas pilsētas zemesgrāmatu nodalījumā Nr. 100000435262 uz valsts vārda Izglītības un zinātnes ministrijas personā;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu Daugavas stadionam iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. valsts sabiedrība ar ierobežotu atbildību „Kultūras un sporta centrs „Daugavas stadions”” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 17.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Daugavas stadiona atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē   
(prot. Nr. 4 4.§, 4.2.6.apakšpunkts) ir sniegusi atzinumu, ka Daugavas stadions atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 6.panta ceturto daļu, Ministru kabinets nolemj Daugavas stadionam piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

07.12.2010 10:04

513

A.Mičule

67047928, anda.micule@izm.gov.lv